Suomen raitioliikenne

Suomen raitioliikenne on joissakin Suomen suurimmissa kaupungeissa toimiva raideliikennemuoto. Tällä hetkellä toimivaa raitioliikennettä on Helsingissä, Espoossa ja Tampereella. Suomessa on aiemmin ollut raitioliikennettä myös Turussa ja Viipurissa. Uusia raitiotiejärjestelmiä on suunnitteilla ainakin Vantaalle, Turkuun ja Ouluun. Lokakuussa 2024 tehtiin poliittiset päätökset raitiolinjojen rakentamisesta Vantaalle Helsinki-Vantaan lentoasemalle ja Tampereelta Pirkkalaan. == Tietoja raitioliikenteestä == Kaupunki Artikkeli Käyttövoima Ajanjakso Raideleveys (mm) Turku Turun raitioliikenne Hevosveto 1890–1892 1435 Turku Turun raitioliikenne Sähkö 1908–1972 1000 Helsingin seutu Helsingin raitioliikenne Hevosveto 1891–1901 1000 Helsingin seutu Helsingin raitioliikenne Sähkö 1900– 1000 Helsingin seutu Lauttasaaren raitioliikenne Hevosveto 1913–1917 1000 Helsingin seutu Helsingin seudun pikaraitiotiet Sähkö 2023– 1000 Viipuri Viipurin raitioliikenne Sähkö 1912–1939, 1943–1957 1000 Tampere Tampereen raitioliikenne Sähkö 2021– 1435 == Nykyiset raitiotiet == === Helsingin seudulla === Helsingissä hevosraitiovaunut liikennöivät vuosina 1891–1900. Sähköraitiovaunut ovat olleet käytössä Helsingissä vuodesta 1900 lähtien. Helsingin raitiotieverkon pituus on noin 38 kilometriähttp://www.hel.fi/www/hkl/fi/raitiovaunulla/radat-ja-varikot/, ja järjestelmän raideleveys on 1 000 mm. Raitiovaunujen väri on keltavihreä, ja pikaraitiovaunujen sinivalkoinen. Vuosina 2019–2022 Helsinkiin ja Espooseen rakennettiin pikaraitiolinja Raide-Jokeri. Se aloitti liikennöinnin lokakuussa 2023 ja korvasi runkobussilinjan 550. === Tampereella === Tampereelle valmistui kaupunkiraitiotien ensimmäinen vaihe vuonna 2021 ja sen virallinen liikennöinti alkoi 9.8.2021. Ensimmäisen vaiheen pituus on noin 16 km, johon sisältyvät raitiotiet keskustasta Hervantaan sekä Tampereen yliopistolliselle sairaalalle. Rakenteilla olevalla toisella vaiheella rataa jatketaan keskustasta Lentävänniemeen Lielahden ja Hiedanrannan kautta. Rakentaminen tapahtuu allianssimallilla. Raideleveys on 1 435 mm, ja raitiovaunujen väri on tiilenpunainen. ==Entiset raitiotiet== === Turussa === Turussa liikennöivät hevosraitiovaunut vuosina 1890–1892 ja sähköraitiovaunut vuosina 1908–1972. Hevosraitiotien raideleveys oli 1 435 mm ja sähköraitiotien 1 000 mm. Raitiovaunujen väri oli keltainen. Turussa raitioliikenteestä luovuttiin vuonna 1972, jolloin viimeisenkin raitiolinjan korvasivat linja-autot. Argumentit raitiotietä vastaan liittyivät 1960-luvun näkemyksiin liikennemuodon vanhentuneisuudesta ja bussien korvaavuudesta. Bussit nähtiin uuden ajan tekniikkana ja raitiovaunut vanhanaikaisina. Turun päätöksen voi nähdä omalta osaltaan Tukholman hieman aikaisemmin tulleen lakkautuspäätöksen innoittamana ratkaisuna. 2000-luvulla asiaan on kuitenkin alettu suhtautua myönteisemmin, ja raitioliikenteen palauttamista tutkitaan. Turkuun on sittemmin suunniteltu pikaraitiotieverkostoa, jonka rakentaminen voi alkaa aikaisintaan 2020-luvulla. === Viipurissa === Viipurissa oli raitiovaunuja vuodesta 1912. Ne kulkivat alusta lähtien sähköllä. Neuvostoliitolle 1944 luovutetun Viipurin raitiovaunuliikenne lopetettiin vuonna 1957. Järjestelmän raideleveys oli 1 000 mm, ja raitiovaunujen väri oli kermanvalkoinen. === Muut radat === Muutamia pääasiassa tavaraliikenteeseen käytettyjä suomalaisia kapearaiteisia sähkörautateitä on kutsuttu "raitioteiksi". Näitä olivat muiden muassa Finlaysonin sähkörata ("Mansen ratikka") Tampereella, Kyröskosken sähkörautatie Hämeenkyrössä sekä Lohjan sähkörautatie. == Suunniteltuja uusia raitioteitä == Pikaraitiotietä suunnitellaan tällä hetkellä Turkuun , Ouluun ja Vantaalle. Uuden Oulun yleiskaavaehdotuksessa on laadittu suunnitelmia mahdollista raideliikennettä silmälläpitäen. Yleiskaavaehdotuksen tähtäimessä olisi Oulun kehitys pitkällä aikavälillä, mikäli vuoteen 2050 mennessä Oulussa olisi 260 000 asukasta ja 35 000 uutta työpaikkaa. Jyväskylän, Lahden ja Kuopion uutisoitiin selvittävän duoraitioliikenteen mahdollisuuksia vuonna 2018. Jyväskylässä selvitykseen osallistuvat myös Äänekoski, Laukaa ja Muurame. Lahdessa Heinola ja Orimattila sekä Kuopiossa Suonenjoki, Siilinjärvi, Lapinlahti ja Iisalmi. Duoraitiovaunut liikennöisivät yleisen liikenteen rautatieverkolla sekä kaupunkikeskustojen raitioteillä. == Lähteet == *